এখন প্রশ্ন পাহাড়ী আর বাংগালীর মধ্যে কে এই অঞ্চলের আদিবাসী। বাঙ্গালীদের বসবাস সেই সুপ্রাচীন কাল থেকে যার কোন প্রামাণিক দলিল নেই, কোন সন তারিখ জানা নেই যারা অনাদিকাল থেকে এই অঞ্চলে চাষাবাদ করে ,ভুমি আবাদ করে টিকে আছে –যারা এ অঞ্চলের প্রকৃত হকদার বা ভূমিপুত্র। আর বেশিরভাগ পাহাড়ী বা উপজাতির আগমনের ইতিহাস ২০০ বা সোয়া দু’শ বছর যারা আরাকান রাজ বোধপোয়া কর্তৃক বিতাড়িত হয়েছিল সদলবলে ১৭৮৩ সালে আবাস গড়েছিল চট্টগ্রামে। যদিও তখন কিছু যাযাবর কুকি বা তৎবর্গীয় উপজাতি ঘুরে বেড়াত পাহাড় জুড়ে। কিন্তু তাদের স্থায়ী নিবাস গড়ে উঠে নি। আর পাহাডীদের মধ্যে রয়েছে ব্যাপক সাংস্কৃতিক,ভাষিক অমিল আর নেই কোন যুগোপযোগী যোগাযোগ সেতুবন্ধ-যেমন ভাষার লিখিতরুপ, বর্ণমালা বা ব্যাকরণ । অর্থাৎ তাদের হাজার বছরের এক জায়গায় বসতির ইতিহাস নেই –তাইতো গড়ে ওঠেনি কোন সাধারণ ভাষিক প্লাটফর্ম পক্ষান্তরে যেমনটা ঘটেছে – হিন্দু-মুসলিম নির্বিশেষে বাঙালী জাতির ক্ষেত্রে, তাদের রয়েছে হাজার বছরের বর্ণমালা তথা ভাষা প্রকৃতই ভূমিপুত্র হবার সুবাদে, সুবিশাল বিস্তীর্ণ আসাম,পশ্চিমবংগ,পুর্ববাংলা,মিজোরাম আর মেঘালয়ে সুপ্রাচীন কাল হতে বসবাসের দীর্ঘ ঐতিহ্যে।